Pawiyatan

Pawiyatan (Carakan: ꦥꦮꦶꦪꦠꦤ꧀, Pégon: ڤاويياتان), uga sinebut pamulangan utawa sekolah minangka babadan panggulawenthah lan gedhong kang dirancang kanggo nyadhiyakaké ruwang sinau lan kubengan sinau kanggo mulang para siswa miturut arahan guru. Nagara umumé duwé sistem panggulawenthah formal, kang kala-kala wajib. Ing sistem iki, siswa maju liwat saombyokan pawiyatan kang bisa diwangun lan dioperasèkaké déning babadan paprèntah lan swasta. Aran-aran pawiyatan iki béda-béda miturut nagara (dirembug ing pérangan tetembungan wewengkonan ing ngisor iki), nanging umumé nyakup pawiyatan dhasar kanggo bocah cilik lan pawiyatan madya kanggo remaja kang wis ngrampungaké panggulawenthah dhasar. Babadan panggon panggulawenthah inggil diwulangaké lumrahé diarani kolésé ucawiyata utawa ucawiyata.

Saliyané pawiyatan inti iki, siswa ing nagara tartamtu uga bisa mlebu pawiyatan sadurungé lan sawisé panggulawenthah dhasar (elementary ing AS) lan madya (middle school ing AS). TK utawa prapawiyatan nyadhiyakaké sawetara pawiyatan kanggo bocah-bocah kang isih cilik banget (lumrahé umur 3–5). Ucawiyata, pawiyatan kajuron, kolésé, utawa seminari bisa uga kasadhiya sawisé pawiyatan madya. Pawiyatan bisa kusus kanggo siji bendheng tartamtu, kayata pawiyatan ékonomi utawa tari. Pawiyatan alternatif bisa uga nyadhiyakaké kurikulum lan paricara tantradhisional.

Pawiyatan tanpaprèntah, uga dikenal minangka pawiyatan swasta, bisa uga dibutuhaké nalika paprèntah ora nyadhiyakaké kabutuhan panggulawenthah kang nyukupi utawa tartamtu. Pawiyatan swasta liyané uga bisa asipat kagaman, kayata pawiyatan Kristen, gurukula (pawiyatan Hindu), madrasa (pawiyatan Islam), hawza (pawiyatan Islam Syiah), yeshiva (pawiyatan Yahudi), lan liya-liyané; utawa pawiyatan kang nduwéni jejeg panggulawenthah kang luwih dhuwur utawa ngupaya kanggo nuwuhaké prèstasi pribadi liyané. Pawiyatan kanggo wong diwasa nyakup babadan gladhèn pasaharyan, panggulawenthah lan gladhèn militèr, lan pawiyatan bisnis.

Rujukan

 Sumber 

Pranala njaba

Kategori:Kubengan panggulawenthah